SPALI รายได้โอนกรรมสิทธิ์อสังหาฯ หนุนกำไร Q2 แตะ 965.27 ลบ.
SPALI รายได้โอนกรรมสิทธิ์อสังหาฯ พุ่ง หนุนกำไร Q2/58 แตะ 965.27 ลบ. เติบโต 82% จาก 529.90 ลบ. เมื่อปีก่อน ขณะที่ช่วง 6 เดือนแรกมีกำไร 1.87 พันลบ. โต 47% จาก 1.27 พันลบ. เมื่อปีก่อน นอกจากนี้ประกาศจ่ายปันผล 0.50 บ./หุ้น XD 21 ส.ค.58 กำหนดจ่ายปันผล 8 ก.ย.นี้
11 ส.ค. 2558

บริษัท ศุภาลัย จำกัด (มหาชน) หรือ SPALI รายงานผลการดำเนินงานไตรมาส 2/58 สิ้นสุดวันที่ 30 มิ.ย. (รวมบริษัทย่อย) มีกำไรสุทธิ 965.27 ล้านบาท หรือมีกำไรสุทธิ 0.56 บาทต่อหุ้น เพิ่มขึ้น 82% จากช่วงเดียวกันของปีก่อนที่มีกำไรสุทธิ 529.90 ล้านบาท หรือมีกำไรสุทธิ 0.31 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 1.87 พันล้านบาท หรือ 1.09 บาทต่อหุ้น เพิ่มขึ้น 47% จากช่วงเดียวกันของปีก่อนที่มีกำไรสุทธิ 1.27 พันล้านบาท หรือ 0.74 บาทต่อหุ้น
ทั้งนี้ผลการดำเนินงานดังกล่าวที่กำไรเพิ่มขึ้น เนื่องจากรายได้จากการโอนกรรมสิทธิ์อสังหาริมทรัพย์เท่ากับ 5.04 ล้านบาท เพิ่มขึ้นจากงวดเดียวกันของปีก่อน 97%
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 30 มิ.ย. 2558 เป็นเงินสดจำนวน 0.50 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 21 ส.ค. 2558 และกำหนดจ่ายเงินปันผลในวันที่ 8 ก.ย. 2558
 